בליל הבחירות ב-5 בנובמבר 2019, רשת הטלוויזיה "NBC News" קבעה כי בישיר גבר על המושל המכהן מאט בווין, אף על פי שסוכנות הידיעות "AP" קבעה כי המירוץ "צמוד מדי בשביל הכרעה" עם פחות מחצי אחוז המפריד ביניהם. ג'ון היקס, מועמד המפלגה הליברטריאנית קיבל כמעט פי 5.5 יותר קולות מאשר פער הניצחון של בישיר. ימים לאחר מכן, בווין לא הודה בהפסדו לבישיר וטען לאי סדרים בבחירות חרף העובדה שלא הציג ראיות לכך. עם זאת, משרד מזכירת המדינה של קנטקי, אליסון לונדרגן גרימס, הכריז על בישיר כמנצח הבחירות. בישיר גבר על בווין בקושי, בפער בן 0.4%. הוא הושבע לתפקיד ב-10 בדצמבר 2019.
אליסה דור
אליסה דור (ספיבק-רוכמן) (נולדה ב-3 בינואר 1953) היא זמרת, תסריטאית, מפיקה ארגנטינאית.
ביוגרפיה.
אליסה דור נולדה בבואנוס איירס, ארגנטינה.
למדה מוזיקה ופיתוח קול באקדמיה הלאומית למוזיקה ואומנויות הבמה בבואנוס איירס, ומוזיקותרפיה באוניברסיטה של המוזיאון הסוציאלי, בואנוס איירס.
החלה כסולנית במקהלת ילדים בניצוחו של אדגרדו ארדס. בהמשך שרה כסולנית במקהלת נערות קורל פמנינו דה סאן חוסטו תחת שרביטו של מאסטרו רוברטו ססנטה. כבת טיפוחיו של המאסטרו, שרה תחת ניצוחו גם עם הרכבים שונים: המקהלה הלאומית של ארגנטינה, המקהלה הפוליפונית של סאן חוסטו, המקהלה הפוליפונית של מורון, והופיעה ברחבי העולם, בין היתר בטקס השבעת נשיא ארצות הברית ריצ'רד ניקסון, ובותיקן מול האפיפיור פבלו השישי.
בגיל 17 הצטרפה להרכב הקולי היוקרתי "קונחונטו דה קמרה דה לה אסוסיאסיון וגנריאנה". במקביל, השתתפה כזמרת בפסטיבל שירי הילדים הראשון בטלוויזיה בארגנטינה.
בשנת 1974 הגיעה לישראל במסגרת התוכנית השנתית "שירות לעם", ועבדה כסולנית במקהלת רובין בירושלים, תחת ניצוחו של סטנלי ספרבר. באותה שנה קיבלה מלגה ללימודי פיתוח קול אצל ג'ולייט מדיוני.
בתום השנה, חזרה לארגנטינה.
בשנת 1977 עלתה לישראל.
בשנותיה הראשונות בארץ הופיעה במחזות זמר "ימים של מחתרת" ו"דוקטורים ממליצים לצחוק" עם שמעון ג'יגן. בהמשך חזרה להופיע כזמרת עם רפרטואר מוזיקלי דרום-אמריקאי בליווים של באלדי אולייר, אוסקר שר, תמיר הרפז וקלאודיו נדל. הופיעה, בין היתר, עם מרסדס סוסה בביקורה בישראל, וכן בתוכניות טלוויזיה רבות. באותה התקופה נסעה מספר פעמים לסבב הופעות בארגנטינה.
במקביל למדה משחק ב"תיאטרון הקומה השלישית" בהדרכתו של עודד בארי. עם תום הלימודים שיחקה במספר הצגות ילדים.
בשנת 1985 כתבה והעלתה שתי הצגות ילדים: "תינוק בא לעולם" ו"בגוף ראשון", איתן הופיעה ברחבי הארץ.
בין השנים 1989 ל 1996 השלימה מסלולי לימודים מלאים כמנחת פסיכודרמה בסמינר הקיבוצים וכמנחת קבוצות במכון אדלר.
ב 1993 הפיקה את הפסטיבל הראשון למוזיקה לטינית בישראל - Feria Latina.
את דרכה בתחום הקולנוע והטלוויזיה החלה בשנת 1994 כתחקירנית, מפיקה בפועל ועוזרת במאי בהפקות של אשל תקשורת, מבית ג'וינט ישראל.
מאז כתבה והפיקה דרמות, דוקומנטריים, פיצ'רים, סרטי הדרכה וסרטי תדמית רבים.
הר קוק (אוסטרליה המערבית)
הר קוק (באנגלית: Mount Cooke) הוא הר בסמוך לעיירה ג'אראדייל שבמדינת אוסטרליה המערבית שבאוסטרליה.
ההר, שגובהו 582 מטרים מעל פני הים, הוא אחד הנקודות הגבוהות ביותר ברכס דארלינג.
על ההר עובר מסלול הליכה פופולרי, המהווה חלק משביל ביבולמון. השביל מוביל לפסגת ההר.
ההר נמצא בשטח שמורת הטבע מונאדנוקס (Monadnocks Conservation Park), המנוהלת על ידי המשרד לאיכות הסביבה ושימור של אוסטרליה המערבית.
היסטוריה.
מקור השם.
ההר נקרא על שמו של ויליאם ארנסט קוק, שהיה האסטרונום הממשלתי הראשון של אוסטרליה.
Romance
Romance (בעברית: רומנטיקה) הוא אלבום האולפן השני של הזמרת-יוצרת האמריקאית קמילה קביו. האלבום יצא לאור ב-6 בדצמבר 2019, על ידי חברות התקליטים אפיק רקורדס וסייקו מיוזיק.
רקע והקלטה.
לאחר צאת אלבום הבכורה של קביו, "Camila" (2018), במהלך ראיון ל-MTV News אמרו המפיקים בריאן לי ולואי בל שהם כבר מצפים לקראת הפרויקט הבא שלה. בל אמר שהוא מדמיין שהיא תעבוד על האלבום השני שלה במהלך סיבוב ההופעות שלה באותה עת, ואמר שהם ישלחו לה רעיונות הלוך ושוב מאפריל עד יוני, כאשר הם סוף סוף יוכלו להיכנס יחד לאולפן. הוא רוצה לתת לאלבום השני "התקדמות בוגרת יותר", אך בסופו של דבר, השירים החדשים יהיו תלויים בקביו. ב-1 בספטמבר 2019, פרסמה קביו קליפ טיזר באינסטגרם שלה שחשף את שם האלבום. הפרק הראשון נחשף ב-5 בספטמבר. ב-31 באוקטובר 2019, הודיעה קביו כי האלבום הושלם. קביו החל לפרסם פרסומים על יציאת האלבום ב-12 בנובמבר 2019. על ידי פרסום חלקים מעטיפת האלבום. קביו הודיעה ​​רשמית על יציאת האלבום יממה למחרת. ב-26 בנובמבר 2019, דלף האלבום כולו לרשת, קצת יותר משבוע לפני צאתו לאור. קביו חשפה את רשימת הרצועות של האלבום ב-29 בנובמבר 2019. האלבום יצא ב-6 בדצמבר 2019, כאשר נהפך לזמין מראש ב-15 בנובמבר. האלבום עצמו מתמקד בעיקר באהבה וקביו רצתה להתמקד בזה עבור אלבומה זה, קביו ידעה מיד שהיא רוצה לקרוא לאלבום "Romance". האלבום עצמו הוקלט במשך עשרה חודשים בין נובמבר 2018 ל-31 באוקטובר 2019. קביו כתבה למעלה מ-80 שירים לאלבום באותו התקופה.
קידום.
סינגלים.
"Cry for Me" ו-"Easy" יצאו כסינגל השני והשלישי ב-4 וב-11 באוקטובר 2019. קביו ביצעה את השירים לראשונה בסאטרדיי נייט לייב ב-12 באוקטובר 2019. "Easy" הגיע למקום 10 ו-"Cry for Me" הגיע למקום 15 במצעד השירים מתחת להוט 100.
ב-15 בנובמבר 2019, הועמדה "Romance" להזמנה מראש והסינגל "Living Proof" יצא לאור לצד ההזמנה מראש. קביו ביצעה את השיר במספר הופעות חיות ביניהם; בטקס פרסי המוזיקה האמריקאית 2019, טונייט שואו עם ג'ימי פאלון והמופע של אלן דג'נרס. וידאו הקליפ של הסינגל בוים על ידי אלן פרגוסון ויצא לקראת הופעתה של פרסי המוזיקה האמריקאית.
"My Oh My", בהשתתפות דה-בייבי, יצא לאור כסינגל החמישי מהאלבום ב-6 בינואר 2020. קביו ודה-בייבי ביצעו את השיר בתוכנית טונייט שואו עם ג'ימי פאלון ב-12 בדצמבר 2019. השיר הגיע למקום ה-12 במצעד בילבורד הוט 100, והפך לסינגל שנכנס למקום הגבוה ביותר באלבום בארצות הברית. כמו סינגלים אחרים. וידאו הקליפ שביים קליפ בוים על ידי דייב מאיירס ויצא לאור ב-12 בפברואר 2020. הוא הופיע לראשונה גם במקום הראשון במצעד 40 שירי המיינסטרים , והפך לשיר החמישי שלה לעשות זאת. הוא הוסמך למעמד פלטינה כפולה ב-14 בספטמבר 2020 על ידי איגוד תעשיית ההקלטות האמריקאי.
"First Man", הוכרז כסינגל השישי מהאלבום ב-22 ביוני 2020. קביו הוציאה את וידאו הקליפ שלו ביום הקודם, במקביל לחגיגות יום האב 2020.
שירים אחרים.
"Señorita", ביחד עם שון מנדס יצא לאור ביוני 2019, נכלל במקור במהדורת דלוקס של אלבום האולפן השלישי "Shawn Mendes" של מנדס. מאוחר יותר הוא נכלל גם באלום האולפן השני "Romance" של קביו. "Señorita" נכנס בצאתו ישר למקום השני במצעד בילבורד הוט 100. מאוחר יותר הוא הגיע למקום הראשון במצעד בילבורד הוט 100 והפך לשיר הראשון בארצות הברת של מנדס והשיר השני של קביו אחרי צאת הסינגל "Havana".
סיבוב הופעות.
קביו הכריזה רשמית על צאת סיבוב ההופעות השני שלה "The Romance Tour" ב-3 בנובמבר 2019. הסבב היה צפוי להתקיים ברחבי צפון אמריקה ואירופה החל ממאי 2020, אך מאוחר יותר בוטל בעקבות התפרצות מגפת הקורונה.
גביע הטוטו 2014/2015
גביע הטוטו 2014/2015 לליגת העל הייתה המהדורה ה-30 של הגביע השלישי בחשיבותו בכדורגל הישראלי.
התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וג', וארבע קבוצות בבית ב', הקבוצות שיחקו זו מול זו פעם אחת. שלוש קבוצות מבתים א' וג' ושתי קבוצות מבית ב' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי.
התחרות אמורה הייתה להתחיל ב-2 באוגוסט 2014, אולם מועד הפתיחה נדחה בשל מבצע צוק איתן. המשחקים החלו בסופו של דבר ב-12 באוגוסט.
הפועל חיפה הייתה המגנה על התואר.
במשחק הגמר נצחה מכבי תל אביב את מכבי חיפה 1–2, וזכתה בתואר בפעם הרביעית בתולדותיה. בשביל מכבי תל אביב, היה זה התואר הראשון לעונה זו, לאחריו זכתה גם בגביע המדינה ובאליפות המדינה והשלימה טרבל היסטורי.
שלב הבתים.
ההגרלה נערכה ב-26 ביוני.
חצי הגמר.
שני חצאי הגמר נערכו ב-17 בדצמבר.
קולסרי
קולסרי (בקזחית: Құлсары; ברוסית: Кульсары) היא עיירה, שהוקמה ב-1939 והיא נמצאת במחוז אטיראו, שבקזחסטן.
גאוגרפיה.
קולסרי נמצאת כ-1,332 קילומטרים מאסטנה, ברית קזחסטן וכ-152.6 קילומטרים מאטיראו, בירת המחוז. קולסרי היא המרכז המנהלי של הנפה ז'יליוי.
אקלים.
הטמפרטורה הממוצעת היא 11 מעלות צלזיוס. החודש הכי חם הוא יולי (32 מעלות צלזיוס). החודש הכי קר הוא ינואר (12- מעלות צלזיוס). כמות המשקעים הממוצעת היא 187 מילימטרים בשנה. חודש ינואר הוא החודש שיש בו הכי הרבה גשם (38 מ"מ גשם), וחודש פברואר הוא החודש שיש בו הכי פחות גשם (4 מ"מ גשם).
תנועה ותחבורה.
קולסרי נמצאת ליד הכבישים R-109 ו-R-110.
אברנטש